
Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



το ΤΕΛΟΣ ΤΗΣ ΛΗΜΟΣΙΑΣ 
ΤΕΧΝΙΚΗΣ ΕΚΠΑΙΛΕΥΣΗΣ 

Η εκπαιδευτική "μεταρρύθμιση" διαλύει το 2ο Επαγγελματικό Λύκειο της Νέας Φιλαδέλφειας 

και οδηγεί τους μαθητές του στην ιδιωτική εκπαίδευση 



Η κατάργηση περιζήτητων 
ειδικοτήτων από τα δημόσια 
Επαγγελματικά Λύκεια στέλ¬ 
νει τους μαθητές της τεχνικής 
εκπαίδευσης κατευθείαν στην 
ιδιωτική εκπαίδευση. Λυτή 
η αλλαγή δε θα μπορούσε να 
αφήσει ανεπηρέαστο τον κλά¬ 
δο των καθηγητών, όπου οι 
απολύσεις τους με την κωδική 
ονομασία «διαθεσιμότητα» 
είναι πλέον γεγονός. 

Καταμεσής του καλοκαιριού, με 
στόχο να αποφευχθούν οι άμεσες 
αντιδράσεις μαθητών και καθη¬ 
γητών, η κυβέρνηση ψήφισε έναν 
ακόμη νόμο που φέρνει τα πάνω 
κάτω, στην τεχνική εκπαίδευση 
αυτή τη φορά. 

Ο νέος νόμος (Ν. 4127/2Θ13, 
Κεφάλαιο Β) καταργεί 46 από τις 
112 ειδικότητες των Επαγγελματι¬ 
κών Λυκείων και Επαγγελματικών 


Σχολών. Μαζί με τις ειδικότητες, 
καταργήθηκαν φυσικά και οι καθη¬ 
γητές που δίδασκαν τα αντίστοιχα 
μαθήματα. Σε καθεστώς διαθεσιμό¬ 
τητας τέθηκαν λοιπόν 2.ΘΘΘ εκπαι¬ 
δευτικοί τεχνικών ειδικοτήτων, ενώ 
5ΘΘ ακόμα αναμένεται να μετατα- 
γούν. 

Σύμφωνα με το υπουργείο Παι¬ 
δείας, οι περίπου 15.ΘΘΘ μαθητές 
της Γ’ τάξης των ΕΠΑΛ και της Β’ 
τάξης των ΕΠΑΣ, που φοιτούν 
στις καταργημένες ειδικότητες, θα 
συνεχίσουν την ειδικότητά τους με 
ωρομίσθιο προσωπικό. Αυτό μένει, 
βέβαια, να διαπιστωθεί. Πότε θα 
προσληφθούν ωρομίσθιοι καθη¬ 
γητές, σε ποιες ειδικότητες κτλ. είναι 
κάτι που κάθε άλλο παρά ξεκάθαρο 
είναι. Στην καλύτερη περίπτωση, οι 
ώρες που θα χαθούν στη διάρκεια 
και της φετινής και της επόμενης 
σχολικής χρονιάς θα είναι πολλές. 


Όμως το μείζον θέμα είναι η 
ίδια η κατάργηση των ειδικοτήτων, 
ανεξάρτητα από το τι θα συμβεί με 
τους μαθητές που είχαν ήδη αρχίσει 
να φοιτούν σε αυτές. Ο κατάλογος 
με τις ειδικότητες που καταργού- 
νται είναι μακρύς και αφορά κατά 
κύριο λόγο τους τομείς Υγείας και 
Πρόνοιας, Γραφικών Τεχνών και τις 
ειδικότητες Αισθητικής και Κομμω¬ 
τικής. 

Το φαινομενικά παράδοξο είναι 
πως οι καταργούμενοι κλάδοι «εμ¬ 
φανίζουν τεράστια ζήτηση και εκ¬ 
πληκτική αύξηση μαθητικού πληθυ¬ 
σμού τα τελευταία χρόνια», όπως 
αποκάλυψε -χωρίς να διαψευστεί 
από την κυβέρνηση- η ΟΛΤΕΕ, η 
Ομοσπονδία των καθηγητών της 
Τεχνικής Επαγγελματικής Εκπαί¬ 
δευσης (ΤΕΕ). Και βέβαια, το ενδι¬ 
αφέρον για τις ειδικότητες αυτές 
δεν πρόκειται να μειωθεί, επειδή η 
κυβέρνηση αποφάσισε την κατάρ¬ 
γησή τους. Η ζήτηση θα παραμείνει 
εξίσου υψηλή. Γιατί, λοιπόν, καταρ¬ 
γούν τις ειδικότητες με την υψηλό¬ 
τερη ζήτηση από τους μαθητές και 
τις οικογένειές τους; 

Το φαινομενικά παράδοξο 
γίνεται απόλυτα εξηγήσιμο, αν 
σκεφτούμε ότι οι συγκεκριμένες 
ειδικότητες προσφέρονται και από 
το δίκτυο των ιδιωτικών ΙΕΚ που 
κατακλύζουν πλέον όλη τη χώρα. 
Επομένως, η ζήτηση θα στραφεί 
προς τα εκεί, για όσους, βέβαια, 
έχουν την οικονομική δυνατότητα 
ν’ ανταποκριθούν στα διόλου ευ¬ 
καταφρόνητα δίδακτρα. Ετσι, η ιδι¬ 
ωτική εκπαίδευση θα είναι η μόνη 
κερδισμένη από αυτή τη «μεταρ¬ 
ρύθμιση». «Ο τομέας υγείας είναι 
ο μόνος που δίνει δουλειά. Ουσι¬ 
αστικά απορροφά μαθητές από τα 
ιδιωτικά ΙΕΚ. Και τον καταργούν», 
λένε χαρακτηριστικά καθηγητές. 

Αυτή είναι, εν ολίγοις, η ουσία 
της «μεταρρύθμισης» στην ΤΕΕ, 
που οδηγεί καθηγητές στην ανερ¬ 
γία και μαθητές στα ιδιωτικά ΙΕΚ. 
Θεωρήσαμε όμως -και όπως θα 
διαπιστώσετε είχαμε δίκιο- ότι ιδι¬ 
αίτερο ενδιαφέρον θα παρουσία¬ 
ζαν και τα επιμέρους στοιχεία που 
αφορούν σχολεία της περιοχής 
μας. Ετσι, επισκεφτήκαμε το 1ο και 
το 2ο ΕΠΑΑ Νέας Φιλαδέλφειας. 
Το 1 ο ΕΠΑΑ είναι μάλλον από τα 
ελάχιστα σχολεία που δεν πλήττο- 


Από την 
ιστορία της Ν. 
Φιλαδέλφειας: 
Μαθητικές 
καταλήψεις 
' 90-'91 


νται από τη «μεταρρύθμιση», κα¬ 
θώς οι ειδικότητες που διδάσκονται 
σ’ αυτό είναι απ’ αυτές που παρέ- 
μειναν. Όμως, το 2ο ΕΠΑΛ δέχεται 
ισχυρό πλήγμα, όπως αποδεικνύ- 
ουν οι αριθμοί. 

Μέχρι πέρυσι, στο 2ο ΕΠΑΑ 
Νέας Φιλάδέλφειας, το μεγαλύ¬ 
τερο της περιοχής, υπήρχαν τρεις 
τομείς εξειδίκευσης: τομέας υγείας, 
τομέας εφαρμοσμένων τεχνών και 
τομέας οικονομικών και διοικητι¬ 
κών υπηρεσιών. Φέτος απέμεινε 
μόνο ένας τομέας, αυτός των οι¬ 
κονομικών και διοικητικών υπηρε¬ 
σιών. 

Από τους τρεις τομείς οι μαθη¬ 
τές μπορούσαν να επιλέξουν με¬ 
ταξύ πέντε ειδικοτήτων, οι τρεις εκ 
των οποίων αφορούσαν τον τομέα 
υγείας. Σήμερα μπορούν να επι- 
λέξουν μόνο μία εξειδίκευση στον 
τομέα οικονομικών και διοικητικών 
υπηρεσιών. Χαρακτηριστικό είναι 
το γεγονός ότι από τους Ί 74 εγγε¬ 
γραμμένους μαθητές της Β’ και της 
Γ’ Λυκείου το σχολικό έτος 2Θ12- 
2Θ13, οι 135 (δηλαδή το 78%) 
είχαν επιλέξει τις ειδικότητες που 
καταργούνται! Οι μαθητές της φε¬ 
τινής Γ’Λυκείου θα ολοκληρώσουν 
τις ειδικότητές που είχαν επιλέξει 
χωρίς περαιτέρω προβλήματα, σε 
αντίθεση με τους συμμαθητές τους 
της Β’ Λυκείου, η τύχη των οποίων 
παραμένει ακόμη άγνωστη. 

Μέχρι πέρυσι, οι καθηγητές που 
στελέχωναν το σχολείο ήταν 33. 
Φέτος είναι 19 (μείωση καθηγη¬ 
τών πάνω από 42%)! Ωρομίσθιοι 
καθηγητές επρόκειτο να καλύψουν 
τα κενά που δημιουργήθηκαν, σύμ¬ 
φωνα με το υπουργείο. Μέχρι τις 
11 Σεπτέμβρη, όμως, που έγινε το 
ρεπορτάζ στο 2ο ΕΠΑΑ (προφα¬ 
νώς το ίδιο θα ισχύει στα περισσό¬ 
τερα ΕΠΑΑ της χώρας) δεν είχαν 
προσληφθεί. Το νέο σχολικό έτος 
αρχίζει, τα κενά σε καθηγητές δεν 
έχουν καλυφθεί και ο καθένας μπο¬ 
ρεί να αντιληφθεί τι σημαίνει αυτό. 
Οι προαγωγικές εξετάσεις του Σε¬ 
πτέμβρη στα μαθήματα των δύο 
τομέων που καταργήθηκαν δεν 
μπορούσαν να γίνουν, με αποτέ¬ 
λεσμα την ημέρα του αγιασμού να 
υπάρχουν μαθητές που δεν ήξεραν 
σε ποια τάξη θα φοιτήσουν! 

Πολλοί μαθητές μένουν εκτός 
των ΕΠΑΛ ακριβώς επειδή η ειδικό- 

τητα την οποία θέλουν να ακολου¬ 
θήσουν έχει καταργηθεί και ανα¬ 
γκαστικά θα κατευθυνθούν προς 
τα Ενιαία Λύκεια ή την ιδιωτική 
εκπαίδευση, αν αντέχει το βαλάντιο 
των οικογενειών τους. Αυτό έχει ως 
αποτέλεσμα τη μείωση εγγραφών 
στην Τεχνική Επαγγελματική Εκπαί¬ 
δευση κι έτσι οι καθηγητές μαθημά¬ 
των γενικής παιδείας δεν συμπλη¬ 
ρώνουν τις απαιτούμενες ώρες 
διδασκαλίας, γεγονός που οδηγεί 
με μαθηματική ακρίβεια σε λουκέ- 
τα σχολείων και σε συγχωνεύσεις 
(με ό,τι αυτό συνεπάγεται για τους 
μαθητές και τις οικογένειές τους, αν 
σκεφτούμε το κόστος μετακίνησης 
σε γειτονικές ή όχι και τόσο γειτονι¬ 
κές περιοχές κτλ.). 

«Η κατάργηση 46 σημαντικών 
ειδικοτήτων εκπαιδευτικών τεχνο¬ 
λογικής εκπαίδευσης οδηγεί σε 
πλήρη απαξίωση και σύντομα σε 
πλήρη κατάρρευση το θεσμό του 
τεχνικού σχολείου, με αποτέλεσμα 
οι πολυάριθμοι μαθητές που φοι¬ 
τούν στα δημόσια αυτά σχολεία 
να βρεθούν προοδευτικά είτε εκτός 
της εκπαιδευτικής διαδικασίας συ¬ 


νολικά, είτε να οδηγηθούν, όλως 
τυχαίως, στην ιδιωτική εκπαίδευση 
που εποφθαλμιά να γεμίσει το κενό 
"με το αζημίωτο", επιβαρύνοντας 
βεβαίως ακόμη περισσότερο τις 
ελληνικές οικογένειες», αναφέρει 
σε σχετική ανακοίνωση η Ενωση 
Συλλόγων Γονέων και Κηδεμόνων 
Ν. Φιλαδέλφειας - Ν. Χαλκηδόνας. 

Η διάλυση της δημόσιας Παιδεί¬ 
ας είναι πλέον γεγονός. Η κυβέρ¬ 
νηση προσπαθεί να εκτρέψει την 
κοινή γνώμη απ’ τα πραγματικά 
προβλήματα, προκρίνοντας μια 
στρεβλή επικοινωνιακή ρητορική 
- προχθές ήταν το «πρωτογενές 
πλεόνασμα», σήμερα είναι η «εξάρ¬ 
θρωση» της Χρυσής Αυγής και 
αύριο του άλλου «άκρου». Είναι 
υπόθεση όλων μας λοιπόν να αντι- 
δράσουμε και να διεκδικήσουμε το 
δικαίωμα όλων των παιδιών στη 
Δημόσια Παιδεία, η οποία αν και 
αποκαλείται δωρεάν, στην πραγ¬ 
ματικότητα είναι πληρωμένη από 
τον κάθε φορολογούμενο, Έλληνα 
ή μετανάστη. 


ΚΑΥΤΟ ΦΘΙΝΟΠΩΡΟ 
Ή ΠΑΓΩΜΕΝΟΣ ΧΕΙΜΩΝΑΣ; 

Επιστρέφοντας από τα «μπάνια του λαού» - αν και δεν ξέρουμε πό¬ 
σοι από σας είχατε (ακόμα) την οικονομική δυνατότητα για διακοπές 
- κρατάτε το καινούργιο φύλλο του Χαμπεριού στα χέρια σας. Από την 
τελευταία έκδοση έχουν συμβεί πολλά. Μετά από πολλές φασιστικές 
δολοφονίες μεταναστών, που αντιμετωπίστηκαν από την ελληνική κοι¬ 
νωνία χωρίς ιδιαίτερη αγανάκτηση, έσκασε η βόμβα της πρώτης «επι¬ 
τυχούς» (απόπειρες υπήρχαν ήδη αρκετές) δολοφονίας Έλληνα από 
φάλαγγα της Χρυσής Αυγής. Τη δολοφονία ακολούθησε η «αντιφα¬ 
σιστική» αποφασιστικότητα της κυβέρνησης Σαμαρά που, στα λόγια 
τουλάχιστον, επιθυμεί να στείλει την ηγεσία της ναζιστικής οργάνωσης 
στη φυλακή. Το Χαμπέρι ασχολείται με το θέμα στη σελίδα 4. Επίσης 
θρηνούμε ένα ακόμα θύμα της βάρβαρης πολιτικής λιτότητας, τον 
19χρονο Θανάση Καναούτη, ο οποίος έχασε τη ζωή του για ένα εισι¬ 
τήριο των 1,20 ευρώ που δεν είχε τα λεφτά να αγοράσει... 

Η όλο και μεγαλύτερη φτώχεια του κοσμάκη δεν απασχολεί βέβαια 
τα αφεντικά. Αυτό που τους προκαλεί αηδία είναι ότι οι άνθρωποι 
ψάχνουν και βρίσκουν τρόπους να προτάσσουν την οργάνωση μιας 
άλλης καλύτερης κοινωνίας. Και έτσι άφησαν τα λυσσασμένα σκυλιά 
τους να διασκεδάσουν το καλοκαίρι εισβάλλοντας σε διάφορα αυτο- 
διαχειριζόμενα στέκια "ανομίας". Επειδή η μεγαλύτερη ανομία για το 
κράτος (και το κάθε κράτος) είναι να του δείχνεις έμπρακτα ότι μπορείς 
και χωρίς αυτό. 

Στο στόχαστρο του κράτους και η ιατρική περίθαλψη που είναι πο¬ 
λυτέλεια και ως τέτοια πρέπει να αντιμετωπιστεί. Μόνο όποιος έχει τα 
μέσα να την πληρώσει θα την απολαμβάνει. Όποιος δεν έχει, δικό του/ 
της το πρόβλημα. Ανάμεσα στα νοσοκομεία που κλείνουν είναι και το 
Γενικό Νοσοκομείο Πατησίων στην οδό Χαλκίδος που εξυπηρετεί και 
την Νέα Φιλαδέλφεια και Νέα Χαλκηδόνα. 

Η μόρφωση, εκτός από πολυτέλεια, μπορεί να αποδειχτεί και πολύ επι¬ 
κίνδυνη αν σου μάθει να σκέφτεσαι. Λογική συνέπεια για ένα κράτος 
που δεν δίνει δεκάρα για τους ανθρώπους να σακατέψει για τα καλά το 
εκπαιδευτικό του σύστημα. Κλείνει σχολεία, μειώνει τμήματα και θέσεις 
διδασκαλίας, κόβει κονδύλια, με λίγα λόγια χρησιμοποιεί τους γνω¬ 
στούς τρόπους της καπιταλιστικής λύσης μιας καπιταλιστικής κρίσης. 
Το τι σημαίνει αυτό για τα σχολεία στην περιοχή μας μπορείτε να το 
διαβάσετε στο ρεπορτάζ μας. Θα χαρούμε όμως να μας γράψετε τις 
δικές σας εμπειρίες (και για το ζήτημα του νοσοκομείου και για τα σχο¬ 
λεία) ώστε να τα μεταφέρουμε σε όλους στο επόμενο Χαμπέρι. 

Μετά από ένα, λόγω καιρού και μόνο, ήπιο καλοκαίρι, μας περιμένει 
ένα καυτό φθινόπωρο. Και πρέπει να είναι έτσι, γιατί αν δεν το κάνουμε 
καυτό για τους κυρίαρχους, θα μας έρθει ένας παγωμένος χειμώνας. 
Και άντε να βρούμε λεφτά για πετρέλαιο, αφού δεν τα είχαμε ούτε για 
αξιοπρεπείς διακοπές... 


πι&φικαιη. 


Το "Χαμπέρι" κυκλοφορεί σε χίλια αντίτυπα και διανέμεται δωρεάν κι 
από χέρι σε χέρι. Αναζητήστε το στο αγαπημένο σας καφενείο και σε 
άλλα καταστήματα σε όλη την πόλη, κι αν δεν το βρείτε επικοινωνήστε 
μαζί μας. Η εφημερίδα συντάσσεται από ομάδα εργασίας της συνέλευ¬ 
σης του αυτοδιαχειριζόμενου κοινωνικού χώρου "Στρούγκα". Τα ενυ¬ 
πόγραφα άρθρα εκφράζουν την άποψη των συντακτών τους. Θα μας 
βρείτε στην κατάληψη της Στρούγκας, Δεκελείας 116, Νέα Φιλαδέλ¬ 
φεια, κάθε Τρίτη μετά τις 8.30 μμ που πραγματοποιούνται οι συνελεύ¬ 
σεις μας και κάθε Πέμπτη μετά τις 8 μμ που λειτουργεί καφενείο. Για τις 
πολιτικές, κοινωνικές και πολιτιστικές δραστηριότητες της Στρούγκας 
μπορείτε να ενημερώνεστε από τις αφίσες στους τοίχους της πόλης και 
στην ηλεκτρονική διεύθυνση Ηηρ://5ΐΓουξ;α.65ρίνΒΙθξ;5.η6ϊ. 

Ε-ηηειΐΙ επικοινωνίας: ΗζίΒθη@θδριν.ηΘΐ 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΑΑΔΕΑΦΕΙΑΣ 

Μαθητικές καταλήψεις ’90-’91 

ΤΑ ΣΧΟΛΕΙΑ ΤΗΣ Ν. ΦΙΛΑΔΕΛΦΕΙΑΣ ΣΕ ΠΟΛΥΜΗΝΕΣ ΚΑΤΑΛΗΨΕΙΣ 


Η σχολική χρονιά 1990-1991 βρήκε την εκπαιδευτική 
κοινότητα σε αναβρασμό. Ο Βασίλης Κοντογιαννό- 
πουλος, υπουργός εθνικής παιδείας και θρησκευμά¬ 
των της κυβέρνησης της ΝΔ υπό τον πρωθυπουργό 
Κωνσταντίνο Μητσοτάκη, είχε προωθήσει, όπως όλοι 
σχεδόν οι υπουργοί παιδείας, τη δική του εκπαιδευ¬ 
τική «μεταρρύθμιση» σε όλες τις εκπαιδευτικές βαθ¬ 
μίδες. Έτσι, στα προεδρικά διατάγματα της «μεταρ¬ 
ρύθμισης» Κοντογιαννόπουλου στη δευτεροβάθμια 
εκπαίδευση περιλαμβάνονταν ρυθμίσεις όπως η κα¬ 
τάργηση των αδικαιολόγητων απουσιών, η εφαρμο¬ 
γή ροίηΐ δγδίθιη για την μέτρηση της διαγωγής των 
μαθητών, ο υποχρεωτικός εκκλησιασμός, ο έλεγχος 
της αμφίεσης των μαθητών κά. Όταν στο τέλος του 
Νοέμβρη του 1990 ο τότε πρόεδρος της δημοκρατί¬ 
ας Κωνσταντίνος Καραμανλής υπογράφει τα ΠΔ 392 
και 393/90, οι μαθητές της δευτεροβάθμιας εκπαίδευ¬ 
σης έχουν ήδη αρχίσει να οργανώνουν τις αντιδράσεις 
τους. Η μορφή πάλης που επιλέγεται στις περισσό¬ 
τερες περιπτώσεις είναι οι καταλήψεις των σχολείων, 
που εξαπλώνονται σαν πυρκαγιά σε όλη τη χώρα σε 
λίγες μόνο μέρες. Στα μέσα του Δεκέμβρη το 70% των 
γυμνασίων και λυκείων βρίσκονται υπό κατάληψη. 

Η Νέα Φιλαδέλφεια 
δεν αποτελεί εξαίρεση. 

Όλα τα γυμνάσια και 
λύκεια της πόλης είναι 
κατειλημμένα από τους 
μαθητές τους, μετά από 
γενικές συνελεύσεις που 
αποφασίζουν με συντρι¬ 
πτικές πλειοψηφίες τη 
συμμετοχή στις μαθητι¬ 
κές κινητοποιήσεις. Το 
τότε ενιαίο πολυκλαδι- 
κό λύκειο (ΕΠΛ) με τους 
1.200 ανήσυχους μαθητές 
του σέρνει τον χορό, αλλά 
δεν μένουν πίσω και τα 
δύο μικρότερα γενικά λύ¬ 
κεια που τότε συστεγά¬ 
ζονταν στο συγκρότημα 
της Ν. Τρυπιά, όπως και 
τα γυμνάσια της πόλης. 

Οι φιλαδελφειώτες μα¬ 
θητές συμμετέχουν στα 
μεγάλα μαθητικά συλ¬ 
λαλητήρια στο κέντρο 
της Αθήνας (6 και 18 Δε¬ 
κέμβρη) και προσπαθούν 
να ευαισθητοποιήσουν 
την τοπική κοινή γνώμη, 
η οποία δείχνει, όπως κι 
όλη η χώρα, μεγάλο εν¬ 
διαφέρον για το τι γί¬ 
νεται στις καταλήψεις. 

Όταν μιλά κανείς για 
το 1990-91 δε θα πρέ¬ 
πει να ξεχνά το πολιτικό κλίμα μέσα στο οποίο εξε¬ 
λίσσεται ο μαθητικός αγώνας. Βρισκόμαστε έξι μό¬ 
λις μήνες μετά την οριακή επικράτηση της ΝΔ του 
Κωνσταντίνου Μητσοτάκη στις βουλευτικές εκλογές 
του Απρίλη του 1990, οι οποίες έκλεισαν τον κύκλο 
της - ασυνήθιστης για εκείνη την εποχή - αστάθει¬ 
ας των κυβερνήσεων του «βρόμικου ‘89». Το ΠΑΣΟΚ, 
το οποίο έχει σηκώσει λίγο νωρίτερα το βάρος του 
σκανδάλου Κοσκωτά βρίσκεται σε θέση αξιωματι¬ 
κής αντιπολίτευσης και εκθειάζει τις κινητοποιήσεις 
χωρίς ωστόσο να μπορεί να τις ελέγξει, γιατί βλέπει 
σ’ αυτές μια ευκαιρία κλονισμού της κυβέρνησης. Ο 
ενιαίος Συνασπισμός της Αριστεράς και της Προ¬ 
όδου (όπου στεγάζονται οι περισσότερες από τις 
δυνάμεις που σήμερα βρίσκονται στο ΚΚΕ, τον ΣΥ- 
ΡΙΖΑ και τη ΔΗΜΑΡ) προσπαθεί κι αυτός, χωρίς ιδι¬ 
αίτερη επιτυχία, να παίξει ρόλο στις κινητοποιήσεις. 

Ο Κοντογιαννόπουλος, αμήχανος μπροστά σε ένα 
δυναμικό κίνημα που δεν μπόρεσε να προβλέψει και 
κανείς δε φαίνεται να ελέγχει, αρχίζει από τις 12 Δε¬ 
κέμβρη να παλινωδεί, παρέχοντας «διευκρινίσεις» 
και «διαβεβαιώσεις» για το περιεχόμενο και τον χρό¬ 
νο εφαρμογής των μεταρρυθμίσεων. Οι μαθητές δεν 
μασάνε και οι καταλήψεις επεκτείνονται και επανε- 


πιβεβαιώνονται με νέες γενικές συνελεύσεις. Οι μέ¬ 
ρες περνούν και πλησιάζουν οι διακοπές των Χρι¬ 
στουγέννων, που είναι και η τελευταία ελπίδα του 
υπουργείου. Οι μαθητές δεν του κάνουν τη χάρη. Οι 
καταλήψεις συνεχίζονται κανονικά, με τους καταλη- 
ψίες μαθητές να κάνουν Πρωτοχρονιά στο σχολείο. 

Στις 3 Γενάρη 1991, εμφανίζονται στα σχολεία οι δι¬ 
ευθυντές τους και ζητούν να μιλήσουν με τις επιτροπές 
κατάληψης. Η εντολή του υπουργείου είναι να πείσουν 
με κάθε μέσο τους μαθητές τους να διακόψουν τις 
καταλήψεις. Ένας απ’ τους διευθυντές του συγκροτή¬ 
ματος της Ν. Τρυπιά, όπου βρίσκονται 4 κατειλημμένα 
σχολεία, ενδίδει στην απαίτηση των μαθητών να δώσει 
γραπτά στην επιτροπή αυτά που έχει να τους πει και 
τους παραδίδει το ντοκουμέντο που δημοσιεύεται για 
πρώτη φορά στο Χαμπέρι. Εκεί καταγράφονται το κα- 
ρότο, αλλά και το μαστίγιο που κρατά το υπουργείο: 
«Συνέπειες από την ενδεχόμενη παράταση της κα¬ 
τάληψης: Οικονομικές για τις τυχόν ζημιές. Κίνδυνος 
άμεσης απώλειας του έτους λόγω συμπλήρωσης του 
ορίου των αδικαιολόγητων απουσιών. [...] Συνεπώς, 
σας καλούμε να αναλάβετε τις ευθύνες σας έναντι 
των συμμαθητών σας. Δεν έχετε το δικαίωμα να τους 

παρεμποδίσετε παραπέ¬ 
ρα από την παρακολού¬ 
θηση των μαθημάτων». 

Οι μαθητές δεν υποχω¬ 
ρούν και κανονίζουν συ¬ 
νελεύσεις για τις 7 Γενά¬ 
ρη, ημέρα που κανονικά 
θα άνοιγαν τα σχολεία. Η 
αγωνιστική πλειοψηφία 
είναι και πάλι συντρι¬ 
πτική. Οι διευθυντές των 
σχολείων και οι καθηγη¬ 
τές που τους διευκολύ¬ 
νουν βιώνουν την απα¬ 
ξίωση. Στο συγκρότημα 
της Ν. Τρυπιά, μέχρι κι 
ο φρεσκοεκλεγμένος με 
στήριξη του ΠΑΣΟΚ δή¬ 
μαρχος Π. Γρετζελιάς 
απαγορεύει τη χρήση του 
πνευματικού κέντρου 
στους ταλαίπωρους δι¬ 
ευθυντές, που προσπα¬ 
θούν να καταγράψουν 
τους καταληψίες μαθητές 
καθισμένοι στα τραπέ¬ 
ζια του απέναντι ουζερί. 

Το θριαμβευτικό κλί¬ 
μα παγώνει όταν τη με¬ 
θεπόμενη μέρα γίνεται 
γνωστή η δολοφονία του 
αριστερού καθηγητή Νί¬ 
κου Τεμπονέρα από τον 
πρόεδρο της τοπικής 
οργάνωσης της ΟΝΝΕΔ 
στην Πάτρα Γιάννη Καλαμπάκα, στη διάρκεια μιας 
προσπάθειας ανακατάληψης ενός σχολείου από τους 
δεξιούς τραμπούκους (παρεμπιπτόντως, δικηγόρος 
του Καλαμπάκα αναλαμβάνει ο Μιχάλης Αρβανίτης, 
βουλευτής σήμερα της Χρυσής Αυγής). Όμως ο μα¬ 
θητικός κόσμος δεν φοβάται, ούτε υποχωρεί. Τα σχο¬ 
λεία παραμένουν περιφρουρημένα και οι μαθητές της 
Νέας Φιλαδέλφειας συμμετέχουν στο τεράστιο συλ¬ 
λαλητήριο της 10ης Γενάρη, όπου 100.000 άνθρωποι 
κατακλύζουν το κέντρο της Αθήνας - για πολλούς απ’ 
αυτούς ήταν η πρώτη και καθοριστική επαφή με τους 
μηχανισμούς της καταστολής και την αστυνομική βία. 

Ο υπουργός Κοντογιαννόπουλος έχει ήδη παραι¬ 
τηθεί και τη θέση του παίρνει ο Γιώργος Σουφλιάς, 
ενώ υπό το βάρος του αίματος η «μεταρρύθμιση» 
έχει ματαιωθεί. Οι καταλήψεις του 1990-91 σταδια¬ 
κά υποχωρούν (τα σχολεία της Νέας Φιλαδέλφειας 
άνοιξαν τελικά σταδιακά μετά τα μέσα του Γενά¬ 
ρη) και οι μαθητές επιστρέφουν στις τάξεις με ψηλά 
το κεφάλι. Στους τρεις μήνες αυτού του νικηφόρου 
αγώνα έχουν μάθει αρκετά για την αξία της αντί¬ 
στασης και της ανυπακοής κι έχουν αποδείξει πόσο 
αποτελεσματική μπορεί να είναι η συλλογική δράση. 

Αυτόπτης 

προς τους μαθητές του, Γενάρης 1991 



ΕΙΑΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


ΗΠΑ: Λόγω περικοπής κρατικών κονδυλίων, κάποιες 
δημοτικές αρχές βρίσκουν την «λύση» στην ποινικο- 
ποίηση των αστέγων: Ο δήμος της Κολούμπια αποφά¬ 
σισε ομόφωνα να στέλνει σε στρατόπεδο συγκέντρω¬ 
σης στη άκρη της πόλης όποιον άστεγο βρίσκει. Στην 
Τάμπα πάει φυλακή όποιος κοιμάται στο δρόμο. 

ΓΕΡΜΑΝΙΑ: Νοικιασμένοι εργάτες από την Ουγγαρία 
αγωνίζονται για το μισθό τους. Ενώ η εταιρία δΐπΊρΙσχ 
εισέπραξε 38.000 ευρώ για 9.000 εργατόωρες από το 
γερμανικό σφαγείο Μίλερ Φλάις στο Μπίρκενφελντ, 
δεν έδινε ούτε δεκάρα στους εργάτες. 

ΚΟΛΟΜΒΙΑ Κορυφώνεται η καταστολή του αγώνα 
των αγροτών και των αλληλέγγυων τους με βασικό ζη¬ 
τούμενο την αύξηση των επιδοτήσεων για την αγροτιά. 
Μετά από βίαιες συγκρούσεις μεταξύ διαδηλωτών και 
μπάτσων στην πρωτεύουσα Μπογκοτά στις αρχές Σε¬ 
πτεμβρίου, το κράτος έστειλε 50.000 στρατιώτες για 
να «βοηθήσουν» την αστυνομία στο έργο της, που 
στοίχισε μέχρι στιγμής τη ζωή τουλάχιστον οκτώ αν¬ 
θρώπων. Εκατοντάδες τραυματίστηκαν, ενώ η αστυνο¬ 
μία έχει προβεί σε περισσότερες από 500 συλλήψεις. 

ΧΩΡΑ ΤΩΝ ΒΑΣΚΩΝ: Στις 17 Οκτωβρίου ξεκινά η 
δίκη κατά 40 ηγετικών στελεχών απαγορευμένων αρι¬ 
στερών κομμάτων. Όλοι τους κατηγορούνται για συμ¬ 
μετοχή στην οργάνωση ΕΤΑ. Ταυτόχρονα δικάζονται 
40 νέοι και νέες με βασική κατηγορία τη συμμετοχή στις 
οργανώσεις νεολαίας Σέγκι και Έκιν. 

ΣΙΓΚΑΠΟΥΡΗ: Τρία χρόνια φυλακή και ραβδισμός 
είναι η ποινή για αγωνιστή που έγραψε με σπρέι τη λέξη 
«δημοκρατία» σε μνημείο. 

ΜΕΞΙΚΟ: Αρχές Αυγούστου ανακαλύφτηκαν οι σο- 
ροί τριών ηγετικών στελεχών της αγροτικής κομμου¬ 
νιστικής οργάνωσης ΕΑΡ.5ΕΖ σε όχθη ποταμού στο 
Γουερέρο. Και οι τρεις έφεραν σημάδια βασανισμού. 
Οργανώσεις ανθρωπίνων δικαιωμάτων κατηγορούν 
τη μεξικανική κυβέρνηση για την ταχύτατη αύξηση πα¬ 
ραβιάσεων των ανθρωπίνων δικαιωμάτων στη χώρα. 

ΡΩΣΙΑ: Στα μέσα Σεπτεμβρίου ειδικό κομάντο έκανε 
ρεσάλτο σε πλοίο της ΟΓΟθηρθ^εθ που είχε σκοπό να 
εμποδίσει γεωτρήσεις πετρελαίου της ρωσικής κρατι¬ 
κής επιχείρισης ΰ^ζρΓοηη. Το «Αρκτικ Σάνράίζ» οδηγή¬ 
θηκε στο Μουρμάνσκ όπου κρατούνται τα 27 μέλη του 
πληρώματος του. 

ΑΙΓΥΠΤΟΣ: Αυξάνονται οι απεργίες στην Αίγυπτο, 
αλλά και η καταστολή τους. Τον Αύγουστο απαγο¬ 
ρεύτηκε με κυβερνητικό διάταγμα κάθε απεργία στα 
κρατικά νοσοκομεία. Μια απεργία των εργατών σε 
χαλυβουργία διαλύθηκε βίαια από το στρατό. Παρόλα 
αυτά, το ίδιο χρονικό διάστημα απεργούσαν περίπου 
δέκα χιλιάδες εργάτες κλωστούφαντουργίας, διεκδικώ- 
ντας την αποπληρωμή μπόνους που τους χρωστούν τα 
αφεντικά. 

ΑΦΓΑΝΙΣΤΑΝ: Τουλάχιστον 27 εργάτες έχασαν στα 
μέσα Αυγούστου τη ζωή τους ύστερα από κατάρρευ¬ 
ση τμήματος ανθρακωρυχείου στο βόρειο κομμάτι της 
χώρας. 

ΙΝΔΙΑ: 820 εκατομμύρια, δηλαδή περίπου τα 2/3 των 
κατοίκων της Ινδίας, θα αγοράσουν ο καθένας τους 
από 5 κιλά σιτηρά, πληρώνοντας λίγα σεντς το κιλό. 
Την επιδότηση του βασικότερου είδους διατροφής για 
τον τεράστιο αριθμό φτωχών της χώρας αποφάσισε 
το ινδικό κοινοβούλιο στις αρχές Αύγουστου. Σύμφω¬ 
να με τα στατιστικά στοιχεία της Παγκόσμιας Τράπεζας 
στην Ινδία ζει το 1/3 όλων των φτωχών του κόσμου 
ενώ τα μισά παιδιά υποσιτίζονται. 

ΜΠΑΓΚΛΑΝΤΕΣ: Ματαιώθηκαν τον Αύγουστο οι 
διαπραγματεύσεις για την αποζημίωση των 1100 θυ¬ 
μάτων από την κατάρρευση κλωστούφαντουργίας τον 
Απρίλιο στην πρωτεύουσα Ντακά. Μόνο μία εταιρία 
που είχε δώσει παραγγελίες στο εργοστάσιο πάμφθη¬ 
νης εργασίας αποδέχτηκε την αίτηση, μας πληροφορεί 
η «Πρωτοβουλία για καθαρά ενδύματα» (^^^). Ταυ¬ 
τόχρονα, πάλι στην Ντακά εργάτες κλωστούφαντουρ¬ 
γίας έκαναν πορεία, απαιτώντας αύξηση του βασικού 
μισθού τους, μέτρα ασφαλείας στα εργοστάσια και 
θεσμοθέτηση της άδειας μητρότητας. 

Η διεθνίστρια 

Από τη δραστηριότητα της Στρούγκας 

Με την αρχή της νέας σεζόν, η Στρούγκα ανοίγει και πάλι τη βεντάλια των δραστηριοτήτων της, που είχε εν μέρει κλείσει κατά τους 
καλοκαιρινούς μήνες. Κι αυτή τη χρονιά, παρά το αντίξοο πολιτικό και κοινωνικό περιβάλλον, η Στρούγκα θα είναι εδώ με πολιτικές εκδηλώσεις, 
κινηματογράφο, θέατρο, κοινωνικές και πολιτικές παρεμβάσεις στη γειτονιά, όπως εδώ και τεσσεράμιση χρόνια που η ανοιχτή συνέλευση που τη 
διαχειρίζεται προσπαθεί ν' αντισταθεί στη βαρβαρότητα, προτάσσοντας την αυτοργάνωση και την αλληλεγγύη. 

τη στήλη επιμελήθη κε ο π. 


Προβολή: «Η μάχη της Χιλής» 


Με αφορμή τη συμπλήρωση 
40 χρόνων από το φασιστι¬ 
κό πραξικόπημα του Πινοτσέτ 
κατά του Σαλβαδόρ Αλιέντε, το 
θερινό Οπθ 5ΐ:Γου§3 πρόβαλε 
στις 13 Σεπτέμβρη το πρώτο 
μέρος του θρυλικού ντοκιμα¬ 
ντέρ του Πατρίσιο Γκουζμάν 
«Η μάχη της Χιλής». Πρόκειται 
για μια ταινία που γυρίστηκε εν 
θερμώ το 1973, το χρονικό δι¬ 
άστημα των τελευταίων μηνών 
πριν το τελικό πραξικόπημα που 
ανέτρεψε την κυβέρνηση του 
Αλιέντε και εγκαθίδρυσε στρα¬ 
τιωτική δικτατορία στη λατινο- 
αμερικάνικη χώρα. Ο Γκουζμάν 
ξεκίνησε να δουλεύει γΓ αυτή 
την ταινία θέλοντας να κατα¬ 
γράψει την πορεία της ειρηνικής 


σοσιαλιστικής μετάβασης που 
επαγγελόταν ο Αλιέντε, όμως 
τελικά βρέθηκε να καταγράφει, 
όπως λέει ο ίδιος, την πορεία 
προς το αιματηρό πραξικόπημα 
της 11ης Σεπτέμβρη 1973 και 
τη δικτατορία. 

Πρόκειται για ένα εξαιρετικά 
χρήσιμο και για τις μέρες μας 
πολιτικό ντοκιμαντέρ, που δεί¬ 
χνει, ανάμεσα στ’ άλλα, ότι το 
να έχει κανείς την κυβέρνηση δε 
σημαίνει απαραιτήτως ότι έχει 
και την πραγματική εξουσία. 
Από την άλλη, απεικονίζει τις 
αντιφάσεις σε επίπεδο λαϊκού 
κινήματος και κυβερνητικής πο¬ 
λιτικής του Αλιέντε, από τη θέση 
ενός ένθερμου υποστηρικτή 
του Χιλιανού ηγέτη. 


Την προβολή ακολούθησε 
μια πυκνή και ενδιαφέρουσα 
συζήτηση μεταξύ των παριστα- 
μένων που κράτησε ως αργά 
το βράδυ. Ήταν αναπόφευκτοι 
οι παραλληλισμοί με τις σημε¬ 


ρινές συνθήκες στον ελλαδι- 
κό χώρο και τις πλάνες γύρω 
από τα εκλογικά διακυβεύματα 
όπως τις ζήσαμε στο άμεσο 
παρελθόν και θα τις ζήσουμε, 
πιθανότατα, στο εγγύς μέλλον. 



Προσεχείς εκδηλώσεις: 

Κυριακή 13 Οκτώβρη, 12 το μεσημέρι: Παιδικό εργαστήρι 
Κυριακή 20 Οκτώβρη, 12 το μεσημέρι: Συλλογική κουζίνα 
Σάββατο 2 Νοέμβρη, 8 μ.μ.: Πολιτική εκδήλωση για την Οκτωβριανή Επανάσταση 


ΑΠΟΨΗ Για το ζήτημα της βίας 


Υπάρχουν πολλοί τρόποι 
για να σκοτώσεις έναν άνθρωπο. 

Μπορείς να τον μαχαιρώσεις στην κοιλιά, 

να του αρπάξεις το ψωμί απτό στόμα, 

να μην τον γιατρέψεις 

από την ασθένεια που πάσχει, 

να τον βάλεις σε μια άθλια κατοικία, 

να τον εξοντώσεις 

βάζοντάς τον να δουλεύει μέχρι θανάτου, 
να τον οδηγήσεις στην αυτοκτονία, 
να τον στείλεις στον πόλεμο. 

Λίγοι μόνο απάυτούς τους τρόπους είναι 
απαγορευμένοι στο κράτος μας. 

Μπέρτολτ Μπρεχτ 

Τα τελευταία χρόνια, ιδιαίτερα μετά την 
είσοδο των νεοναζί της Χρυσής Αυγής στη 
Βουλή, και έχει σημασία αυτό, έχει ανοίξει 
απ'τη μεριά του κράτους μια καινούργια συ¬ 
ζήτηση γύρω απ'το θέμα της βίας. Μία συ¬ 
ζήτηση που αποτελεί οργανικό στοιχείο της 
κρατικής προπαγάνδας. 

Η βία κατά της εργαζόμενης κοινωνίας 
συνεχώς αναβαθμίζεται και είναι ιστορικά 
αποδεδειγμένο ότι όποτε γίνεται αυτό, ξεπη- 
δούν στον αντίποδά της, φαινόμενα λαϊκής 
αντι-βίας. Έπρεπε, λοιπόν, για να αποφευ¬ 
χθούν τα φαινόμενα αυτά, να ανοίξει μία 
συζήτηση περί βίας και να καταλήξει σε πολύ 
συγκεκριμένα συμπεράσματα: οποιαδήποτε 
μορφή βίας, πέραν της κρατικής, είναι κατα¬ 
δικαστέα. 

Η συζήτηση αυτή βεβαίως υπήρχε εδώ 
και δεκαετίες. Υπήρχε απ’ όταν άρχισαν να 
δρουν ένοπλες επαναστατικές οργανώσεις, 
απ’ τη μεταπολίτευση κι ύστερα δηλαδή, 
ακριβώς για τους ίδιους λόγους. Πάντοτε 
όμως σε περιόδους που οι οργανώσεις αυ¬ 
τές βρίσκονταν στην πολιτική επικαιρότητα, 
είτε μετά από κάποια ενέργεια, είτε μετά τη 
σύλληψη μελών τους ή σε περιόδους που 
βρισκόταν σε εξέλιξη κάποια δίκη. Ποτέ δεν 
αποτελούσε κυρίαρχο στοιχείο στην ατζέντα 
της κρατικής προπαγάνδας και ο λόγος που 
γίνεται τώρα είναι ο κίνδυνος που διαφαινό- 
ταν να γενικευθούν τέτοια φαινόμενα. Όχι 


ενόπλων επιθέσεων, για να μην παρεξηγη¬ 
θούμε -δε θα μπορούσε άλλωστε να γίνει κάτι 
τέτοιο ακόμα- αλλά γενικότερα μελλοντικών 
φαινομένων βίας απέναντι στο κράτος και 
τους μηχανισμούς του. 

Ήταν επιτακτικό λοιπόν η βία να ποινικο- 
ποιηθεί πολιτικά στα μάτια του κόσμου, ως 
ένα μέσο που χρησιμοποιούν μονάχα όσοι 
είναι εκτός του λεγόμενου «συνταγματικού 
τόξου», όσοι είναι εν ολίγοις «εχθροί της (δι¬ 
κής τους) δημοκρατίας». Ως τέτοια -αν και 
δεν είναι- παίζει το ρόλο που της αναλογεί και 
η Χρυσή Αυγή. Χρησιμοποιώντας τη «θεωρία 
των άκρων», κατά την οποία το ένα άκρο 
αποτελούν οι νεοναζί και το άλλο τα πιο προ¬ 
ωθημένα κομμάτια του λαϊκού κινήματος, τα 
ΜΜΕ, οι δυνάμεις καταστολής και το κράτος 
εξισώνουν οποιαδήποτε μορφή βίας. 

Ωστόσο, στην ανάλυση που κάνουν περί 
βίας υπάρχει μία σημαντική λεπτομέρεια που 
και οι ίδιοι γνωρίζουν, αλλά σκόπιμα ξεχνούν. 
Η πολιτική βία -γιατί περί πολιτικής βίας πρό¬ 
κειται και όχι ποινικής- έχει ένα πρόσημο. Και 
αυτό το πρόσημο είναι ξεκάθαρα ταξικό. Το 
ίδιο το κράτος άλλωστε είναι μια ειδική μορ¬ 
φή οργανωμένης βίας, είναι η οργάνωση της 
βίας με το σκοπό να υποτάξει κάποια τάξη. 
Στο καπιταλιστικό σύστημα, είναι η οργάνω¬ 
ση της βίας των αστών με σκοπό να υποτά¬ 
ξουν την εργατική τάξη. 

Κομμάτι της οργανωμένης αυτής βίας εί¬ 
ναι και η βία των νεοναζί. Στην αρχή στόχος 
τους ήταν οι μετανάστες, στόχο τον οποίο 
είχε και το κράτος στην επίσημη πολιτική 
ατζέντα του. Τώρα στόχο για τους νεονα¬ 
ζί αποτελούν όσοι αγωνίζονται, στόχο που 
επίσης έχει και το κράτος, αφού βρίσκονται 
απέναντί του. ΓΓ αυτόν ακριβώς το λόγο ου- 
δεμία σχέση έχει η βία αυτή, με τη βία των πιο 
δυναμικών κομματιών του λαϊκόύ-εργατικού 
κινήματος που έχει στόχο, αφενός να απα¬ 
ντήσει έμπρακτα στη βία που δέχονται από 
το κράτος και αφετέρου να οργανώσει τον 
αγώνα τους για την ανατροπή του πολιτικού 
συστήματος. 

Και αυτό το γνωρίζουν αλλά το αποσι¬ 
ωπούν οι τηλεοπτικοί ή μη θιασώτες της 
«δημοκρατίας» και του πασιφισμού. Το απο¬ 


σιωπούν σκοπίμως, αφού τα συμφέροντά 
τους βρίσκονται στον αντίποδα των συμφε¬ 
ρόντων του κινήματος. Τα συμφέροντά τους 
συντάσσονται με τα συμφέροντα του αστι¬ 
κού κράτους και ακριβώς γι’ αυτό του προ¬ 
σφέρουν τις υπηρεσίες τους ενισχύοντας την 
προπαγάνδα του. 

Ιστορικά, η βία υπάρχει σε κάθε παλιά κοι¬ 
νωνία όταν μέσα της ωριμάζει μια καινούρ¬ 
για. Η δύναμη αυτή κατά τον Μαρξ, είναι το 
όργανο και το μέσον με το οποίο τα κοινω¬ 
νικά κινήματα ανοίγουν το δρόμο τους και 
συντρίβουν τις νεκρές και θαμμένες πολιτικές 
μορφές. Και όντως, αν δούμε τις ιστορικά 
μεγάλες κοινωνικές αλλαγές, ξεκινώντας από 
τις ίδιες τις αστικοδημοκρατικές επαναστά¬ 
σεις, αυτό επιβεβαιώνεται. Αυτή τη δύναμη 
και αυτό το μέσο είναι που χρησιμοποίησαν 
οι γάλλοι αστοί το 1789 για να πάρουν την 
εξουσία, αυτό χρησιμοποίησαν και το Φλε¬ 
βάρη του 1917 οι ρώσοι αστοί. Και αυτές οι 
επαναστάσεις, απόγονος των οποίων είναι 
η σημερινή ευρωπαϊκή αστική δημοκρατία, 
είναι που πρώτες νομιμοποίησαν στα μάτια 
του κόσμου τη χρήση πολιτικής βίας. Μιας 
βίας που όποτε την χρειάζεται και την επικα¬ 
λείται η αστική δημοκρατία είναι νόμιμη και 
θεμιτή, ενώ όποτε στρέφεται εναντίον της 
είναι παράνομη και καταδικαστέα. 

Ω τρόπος σκέψης τους ούτε είναι παρά¬ 
λογος, ούτε εκπλήσσει κανέναν. Παράλογο 
θα ήταν αν υποστήριζαν κάτι που στρέφε¬ 
ται εναντίον τους. Γιατί η αποδοχή της βίας, 
ακόμα κι όταν προέρχεται από κομμάτια που 
βρίσκονται απέναντί τους σίγουρα δεν είναι 
υπέρ τους. Η αγωνία τους λοιπόν είναι λογι¬ 
κή. Το ζήτημα όμως δεν βρίσκεται εκεί. Το ζή¬ 
τημα είναι να καταλάβει ο κόσμος τον πραγ¬ 
ματικό ρόλο της βίας. Να καταλάβουμε όλοι 
πού αποσκοπεί η προπαγάνδα του κράτους 
κατά της βίας. Όχι της βίας εν γένει, μα της 
βίας που στρέφεται εναντίον του. Να κατα¬ 
λάβουμε όλοι την ιστορικά κινητήρια δύναμη 
της βίας, η οποία βέβαια δεν αποτελεί φετίχ. 

Για όσους ανήκουν στις εκμεταλλευόμενες 
τάξες, η βία ήταν είναι και θα είναι ένα από τα 
μέσα πάλης στην προσπάθειά τους να χειρα¬ 
φετηθούν απ’ τους εκμεταλλευτές τους. Ως 
τέτοια πρέπει να γίνεται αποδεκτή. ^ 


Οηβ 

5ϊΓου§€ΐ 


Το Οπθ 5ΐ:Γου§3 μετά τη θερινή ανάπαυλα επανέρχεται 
σε τακτική λειτουργία από τις 6 Όκτώβρη στην κατάλη¬ 
ψη Στρούγκα, Δεκελείας 116, Νέα Φιλαδέλφεια, κάθε 
Κυριακή στις 8 το βράδυ. Η είσοδος είναι ελεύθερη. Για 
όσο ακόμη το επιτρέπει ο καιρός, οι προβολές θα γίνο¬ 
νται στην πίσω αυλή, ενώ μετά θα συνεχίσουν κανονικά 
στον εσωτερικό χώρο. Το πρόγραμμα είναι πάντοτε υπό 
διαμόρφωση από την κινηματογραφική ομάδα και τον 
κόσμο που παρακολουθεί τις προβολές. ΓΓ αρχή, πά¬ 
ντως, η κινηματογραφική ομάδα έχει προγραμματίσει τα 

εξής: 

6 Οκτώβρη: «Ημερολόγια μοτοσικλέτας» (σκην. 
Βάλτερ Σόλες, 2004, διάρκεια 126’) 

Με αφορμή την 4όη επέτειο από τη δολοφονία του Ερ- 
νέστο Τσε Γκεβάρα, παρακολουθούμε την ταινία του 
Βραζιλιάνου Σάλες που βασίστηκε στο ημερολόγιο που 
κράτησε ο Γκεβάρα στη διάρκεια ενός μεγάλου νεανικού 
ταξιδιού στην Αατινική Αμερική. Πρόκειται για το ταξίδι 
που αποκάλυψε στον νεαρό Αργεντινό γιατρό την έκτα¬ 
ση των κοινωνικών ανισοτήτων της χώρας του και των 
γειτονικών χωρών και τον έβαλε τελεσίδικα στο επανα¬ 
στατικό στρατόπεδο. 

Αφιέρωμα στην Οκτωβριανή επανάσταση 

13 Οκτώβρη: «Ο άνθρωπος με την κινηματογρα¬ 
φική μηχανή» (σκην. Ντζίγκα Βερτόφ, 1929, δι¬ 
άρκεια 66’) 

Μια δεκαετία μετά την Όκτωβριανή επανάσταση, ο Ντζί¬ 
γκα Βερτόφ ξοδεύει τρία χρόνια για να γυρίσει μια ταινία 
στην οποία πρωταγωνιστούν οι πόλεις, οι άνθρωποι και 
οι μηχανές που θεμελιώνουν την ελπίδα για ένα καλύτε¬ 
ρο μέλλον. Πρόκειται για μια κινηματογραφική πρόταση 
που έρχεται σε ευθεία αντίθεση με το μυθοπλαστικό σι- 
νεμά και έχει τη θεμελιώδη θέση ότι ο κινηματογράφος 
πρέπει ν’ απεικονίζει την ποίηση της ζωντανής ανθρώπι¬ 
νης δραστηριότητας. 

20 Οκτώβρη: «Οκτώβρης» (σκην. Σεργκέι Αιζεν- 
σταϊν, 1927, διάρκεια 142’) 

Η θρυλική ταινία του Αιζενστάίν που γυρίστηκε κατ’ 
ανάθεση για τη δέκατη επέτειο της επανάστασης. Ό 
σκηνοθέτης εφαρμόζει το πρωτοποριακό για την εποχή 
«διανοητικό μοντάζ», δίνοντας μαθήματα κι εναύσματα 
σε ολόκληρο τον κινηματογράφο από εκεί και πέρα. Η 
ταινία βασίζεται εν μέρει στο βιβλίο του Αμερικανού κομ¬ 
μουνιστή δημοσιογράφου Τζον Ριντ «Δέκα μέρες που 
συγκλόνισαν τον κόσμο». Αποτέλεσε και εξακολουθεί ν’ 
αποτελεί αιτία πολλών έντονων συζητήσεων στο εσωτε¬ 
ρικό της κομμουνιστικής αριστερός. 

Δεν θα γίνει προβολή την Κυριακή 27 Όκτώβρη, θα επα¬ 
νέλθουμε, όμως, από τις 3 Νοέμβρη με πρόγραμμα που 
θα ανακοινωθεί εγκαίρως. Εκκρεμεί, επίσης, η προβολή 
των άλλων δύο μερών της «Μάχης της Χιλής» που, κατά 
πάσα πιθανότητα, θα προγραμματιστεί στο πλαίσιο της 
λειτουργίας του καφενείου της Πέμπτης. 














Το Χαμπέρι, Φύλλο 3» Οκτώβρης 2013 


ο ΣΑΜΑΡΑΣ 
ΑΚΤΙΦΑΣΙΣΤΑΣ 

Η δολοφονία του αντιφασίστα Παύλου Φυσσα στο Κερατσίνι από χρυσαυγίτη της 
Κοκκινιάς σόκαρε την κοινή γνώμη και αποτελεί σήμερα την αφορμή για την υπο¬ 
τιθέμενη αναμέτρηση του λεγάμενου «συνταγματικού τόξου» με την νεοναζιστι- 
κή φασιστική βία. Χρειάστηκε, βέβαια, να χυθεί «πολύτιμο ελληνικό αίμα» για να 
ιδρώσει το αφτί του πολιτικού και δημοσιογραφικού κατεστημένου. Έτσι, σήμερα 
ακόμη κι ο Θέμος Αναστασιάδης, ο οπορτουνιστής δημοσιογράφος που εδώ κι 
ένα χρόνο άναβε καντήλια και κράταγε λιβανιστήρια κάτω απ’ τα εικονίσματα των 
χρυσαυγιτών, εμφανίζεται ως ιδεολόγος αντιφασίστας, μαζί με άλλα δημοσιογρα¬ 
φικά υποκείμενα, όπως ο Μπάμπης Παπαδημητρίου που προ ολίγων εβδομάδων 
αναζητούσε τη «σοβαρότερη Χρυσή Αυγή» για να συμμετάσχει σε μια κυβέρνηση. 

Καμιά από τις «υπεύθυνες δυνάμεις» του συστήματος που έρχονται σήμερα για να 
μας σώσουν απ’ τους φασίστες δεν συζητά, βέβαια, το προφανές: η χρυσαυγίτικη 
φασιστική βία του δρόμου δεν είναι νέο φαινόμενο και οι ίδιες αυτές «υπεύθυνες 
δυνάμεις» την έχουν επί μακρόν υποθάλψει. Η Χρυσή Αυγή από την αρχή της δεκα¬ 
ετίας του '9Θ έχει προβεί σε δεκάδες επιθέσεις εναντίον αναρχικών και αριστερών 
αντιφασιστών, ενώ αμέτρητες είναι οι επιθέσεις εναντίον μεταναστών. Τέτοια περι¬ 
στατικά περνούσαν πάντοτε στα ψιλά των εφημερίδων, τα θύματα των επιθέσεων 
έβρισκαν αλληλεγγύη μόνο από έναν μικρό κύκλο πολιτικοποιημένων αντιφασι¬ 
στών της αριστερός και της αναρχίας και όχι του «συνταγματικού τόξου», ενώ η 
αστυνομία και η δικαιοσύνη έκαναν ό,τι μπορούσαν για να μην τα εξιχνιάσουν και 
να μην τιμωρήσουν τους δράστες. 

Όλοι αυτοί οι καλοθελητές που μας λένε σήμερα ότι θέλουν να απαλλάξουν την 
κοινωνία από τις φασιστικές συμμορίες είχαν πάμπολλες ευκαιρίες να το πράξουν 
και δεν το έκαναν. Τώρα που οι χρυσαυγίτες έχουν αποκτήσει διευρυμένη κοινωνι¬ 
κή επιρροή και έβαλαν χέρι στην κοινοβουλευτική πίτα, οι καλοθελητές βάζουν τις 
φωνές σαν τον ψεύτη βοσκό του παραμυθιού και οι αφελείς τους πιστεύουν και 
εν μέρει τους ακολουθούν. Η «αντιφασιστική» στροφή των δυνάμεων του συστή¬ 
ματος είναι όψιμη και υποκριτική. Κρύβει έναν τακτικό ελιγμό που αποσκοπεί στο 
ψαλίδισμα της εκλογικής επιρροής των «δύο άκρων», προς όφελος του «ΤΙίθγθ Ι5 
Νο ΑΙΐθΓΠΒΐΐνθ» κεντροδεξιού μπλοκ εξουσίας. Κατά την εκτίμηση της κυβέρνησης, 
αν αναλάβει αυτή τον αντιφασισμό με τη μεγαλόστομη ρητορική της και το πρό¬ 
σχημα των νομικών όπλων, θα στείλει στην ανεργία τόσο τον μαχητικό αριστερό 
κι αναρχικό αντιφασισμό, όσο και τον σκληρό πυρήνα των φασιστών, ξαναμαζεύ- 
οντας στο μαντρί τους πεπλανημένους ψηφοφόρους του Μιχαλολιάκου και των 
παλικαριών του, αλλά και τους δημοκράτες που φοβούνται τη φασιστική εκτροπή. 

Ωστόσο, ακόμη και αν οι μεγαλοστομίες της κυβέρνησης υλοποιηθούν και η Χρυ¬ 
σή Αυγή στριμωχτεί στο περιθώριο ή τεθεί εκτός νόμου, οι φασιστικές απόψεις 
και πρακτικές δε θα πάψουν αυτομάτως να υπάρχουν μέσα στην κοινωνία. Αντι- 
θέτως, τα ίδια τα κόμματα εξουσίας ενσωματώνουν τόσο φασιστικές απόψεις και 
πρακτικές, όσο και συγκεκριμένα πρόσωπα με φασιστικές καταβολές: Ξεχάσαμε 
άραγε τόσο γρήγορα τον Ανδρέα Αοβέρδο να ρίχνει προεκλογικά στην πυρά τις 
οροθετικές πόρνες για να μαζέψει τα ψηφαλάκια των ανήσυχων νοικοκυραίων; 
Μήπως είναι σε άλλη χώρα το στρατόπεδο συγκέντρωσης της Αμυγδαλέζας; Δεν 
γνωρίζουμε τον Μάκη Βορίδη, διάδοχο του Μιχαλολιάκου στην ηγεσία της νεολαί¬ 
ας της χουντικής ΕΠΕΝ τη δεκαετία του '8Θ, ο οποίος σήμερα ως κοινοβουλευτικός 
εκπρόσωπος της ΝΑ καταδικάζει τη φασιστική βία των χρυσαυγιτών; 

Ορισμένοι πιστεύουν πως ο συστημικός «αντιφασισμός» είναι ειλικρινής. Ακόμη 
κι αν ήταν έτσι, όμως, στο βαθμό που το κράτος έχει απωλέσει το μονοπώλιο της 
βίας, δίνοντας άτυπες εργολαβίες στις συμμορίες της Χρυσής Αυγής και επιτρέπο¬ 
ντας την ανοιχτή επικοινωνία της οργάνωσης με την αστυνομία και ειδικότερα με 
τα πλέον αυτονομημένα τμήματά της (ΜΑΤ, ΔΕΑΤΑ), ο όψιμος συστημικός «αντι- 
φασισμός» του δεν είναι παρά ρητορικό σχήμα: Δεν αρκεί να παίρνεις αποφάσεις, 
πρέπει να μπορείς να τις υλοποιήσεις κιόλας κι αυτό δεν είναι καθόλου αυτονόητο 
ότι θα συμβεί. 

Η νέα, καλογυαλισμένη και κοινοβουλευτική Χρυσή Αυγή όπως τη γνωρίσαμε τον 
τελευταίο ενάμιση χρόνο έχει δώσει ξεκάθαρα δείγματα γραφής ως προς το ποια 
οικονομικά συμφέροντα στηρίζει. Από την άλλη, όπως κάθε πολιτικό κόμμα της 
αστικής δημοκρατίας, είναι κατά φύσιν αντιφατική: Ενώ αντλεί τις ψήφους της από 
ένα κομμάτι του λαού που καλοβλέπει τα μπράτσα και την αυθάδικη γλώσσα της, 
δεν εξυπηρετεί τα αντικειμενικά συμφέροντά του, αλλά εκείνα του πιο σκληρού πυ¬ 
ρήνα της οικονομικής κυριαρχίας: εφοπλιστών, τραπεζιτών, βιομηχάνων κλπ. Αυτή 
η αντίφαση δεν είναι ιδιαιτερότητα των φασιστών: το ίδιο συμβαίνει ιστορικά και 
στα κόμματα εξουσίας, που αναπτύσσουν την αναγκαία διγλωσσία για να επιχει¬ 
ρούν και κάποτε να επιτυγχάνουν στους ρητορικούς κι επικοινωνιακούς ελιγμούς 
τους μεταξύ πραγματικών και φαινομενικών πολιτικών. Το πρόσθετο στοιχείο 
που κομίζει η υπόθεση της Χρυσής Αυγής στο τρέχον διάστημα, είναι η χρήση της 
οργάνωσης ως φόβητρο δύο κατευθύνσεων: τόσο προς τον λαό (με στόχο την 
επανενσωμάτωσή τους στους παραδοσιακούς ψηφοθηρικούς μηχανισμούς του 
παλιού καλού δικομματισμού), όσο και προς το παραδοσιακό πολιτικό προσωπικό 
(με στόχο την εξώθησή του στην εφαρμογή ακραίων πολιτικών που άλλοτε δε θα 
τολμούσε να εφαρμόσει). Σε κάθε περίπτωση, ορισμένες δυνάμεις θα έπρεπε να 
επινοήσουν μια Χρυσή Αυγή, αν αυτή δεν υπήρχε ήδη. 

Εν ολίγοις, όποιος πιστεύει ότι οι φασίστες μπορεί να εξαφανιστούν δια διοικητικής 
πράξεως είναι βαθιά νυχτωμένος. Στην πραγματικότητα, οι φασιστικές απόψεις και 
πρακτικές διευρύνουν την κοινωνική τους βάση όσο επιμηκύνεται το σκηνικό της 
κρίσης. Αν αυτές τις εκφράζει η Χρυσή Αυγή, η Ασημένια Παντόφλα ή η Νέα Δημο¬ 
κρατία μικρή διαφορά έχει. Για όλους εμάς που συνειδητά βάζουμε τους εαυτούς 
μας στο απέναντι στρατόπεδο, ο εχθρός είναι και θα είναι παρόμοιος και μ’ αυτό το 
δεδομένο θα πρέπει να χαράξουμε τη στρατηγική μας. π. 


Ποδόσφαιρο λαϊκό 
και ρομαντικό 


Στο τέλος του Οκτώβρη αναμένεται να ξεκινήσει το 
δεύτερο ποδοσφαιρικό τουρνουά του ΑΐΗθΠδ Αηΐΐίδ 
Εθ3§υθ. Η πρώτη διοργάνωση έλαβε χώρα από τον 
περασμένο Γενάρη ως τον Ιούνη, με συμμετοχή 9 
ομάδων απ’ όλη την Αθήνα. Κάθε αγωνιστική ημέ¬ 
ρα πραγματοποιήθηκε σε διαφορετική γειτονιά και 
συνοδεύτηκε από ποικίλες εκδηλώσεις με αντιφασι¬ 
στικό πρόσημο κι αγάπη για τη γνήσια μπάλα της 
αλάνας. 

Η Νέα Φιλαδέλφεια ήταν παρούσα στο τουρ¬ 
νουά με την ομάδα ΑΝΤΙΚΟΠΣ, η οποία ξεκίνησε 
από την κατάληψη της Στρούγκας, ενώ η Αντιφασι¬ 
στική Συνέλευση Νέας Φιλαδέλφειας-Νέας Χαλκη¬ 
δόνας συνδιοργάνωσε στις 21 Απρίλη με το ΑΐΗθΠδ 
Αηΐΐίει Εθ3§υθ την 5η αγωνιστική του τουρνουά στο 
γηπεδάκι της πλατείας Σπύρου Μουστακλή, στις ερ¬ 
γατικές πολυκατοικίες, δίπλα στο 3ο δημοτικό σχο¬ 
λείο. Την ίδια μέρα πραγματοποιήθηκε και παιδικό 
εργαστήρι στην πλατεία, με μεγάλη συμμετοχή παι¬ 
διών της γειτονιάς. 

Καλώς εχόντων των πραγμάτων, η Νέα Φιλαδέλ¬ 
φεια θα συμμετάσχει και φέτος στο αντιφασιστικό 
ποδοσφαιρικό τουρνουά που θυμίζει κάτι απ’ τις πα¬ 
λιές καλές εποχές του ερασιτεχνικού ποδοσφαίρου 
στις γειτονιές και στις αλάνες. Μέχρι να τα πούμε 
στο γήπεδο, δημοσιεύουμε στο Χαμπέρι το κάλεσμα 
της ΑΐΗθΠδ Αηΐΐίδ Εθ3§υθ για το φετινό τουρνουά, 
με την ευχή να επεκταθεί σε περισσότερες γειτονιές 
της Αθήνας για να μεταφέρει το διπλό μήνυμα της 
αλληλεγγύης και του αντιφασιστικού αγώνα με όλα 
τα μέσα, μεταξύ άλλων και του ποδοσφαίρου: 

«ΕΗ... μεταγραφική περίοδος έληξε, η ... "τεμπελιά- 
δα" τελείωσε, τα κεφάλια μέσα και βάζουμε πλώρη 


για την δεύτερη αντιφασιστική ποδοσφαιρική λίγκα. 
Έφτασε η στιγμή της προετοιμασίας των ομάδων 
καθώς φέτος έχει μπάλα από τον χειμώνα σε ένα 
πρωτάθλημα "διαρκείας" ενάντια στο κράτος και τον 
φασισμό. 

Το ποδόσφαιρο έτσι όπως το οραματιζόμαστε, 
μακριά από κάθε πτυχή εμπορευματοποίησης και 
καπιταλιστικής εκμετάλλευσης. Το ποδόσφαιρο με 
απλά λόγια, στο δικό μας "γήπεδο". Απαντάμε σε 
κάθε σύγχρονο πρότυπο άθλησης όπως είναι ο πρω¬ 
ταθλητισμός και ο ανταγωνισμός και δημιουργούμε 
ξανά την αυτοοργανωμένη λίγκα μας στις γειτονιές 
της Αθήνας/Αττικής με ακόμα μεγαλύτερη διάθεση 
για αγωνιστική και αντιφασιστική δράση. 

Το Αηΐΐίει Ιθει§υθ θα είναι και πάλι παρόν για να 
παίξουμε μπάλα και να περάσουμε όμορφα, να έρ¬ 
θουμε πιο κοντά και να γνωριστούμε, μετανάστες 
και ντόπιοι, μικροί και μεγάλοι, άντρες και γυναίκες, 
μπαλαδόροι και μη.. 

Για όλους/ες αυτούς/ες που αγαπάνε το ποδό¬ 
σφαιρο για αυτό που ήταν κάποτε, λαϊκό και ρομα¬ 
ντικό, και θέλουν να προσθέσουν το λιθαράκι τους 
στην προσπάθεια αυτή, σας καλούμε να δηλώσετε 
την ομάδα σας και παράλληλα να στηρίξετε το εγ¬ 
χείρημα επικοινωνώντας μαζί μας στο 3 ηΐΐί 3 ΐθ 3 §υθ(α) 
θ5ρΐν.ηθΐ. 

Οι εγγραφές των ομάδων θα μείνουν αυστηρά 
ανοιχτές έως και 25 Οκτωβρίου. 

Καλή μας αρχή και σκατά στη 5υρθΓ Ιθει§υθ! 

Αηΐΐίδ Ιθ3§υθ ^^θνν» 

για την αντιγραφή, 

Ποδοσφαφόφιλος 


Βιβλίο: 

Αντάρτες πόλης 
στην Αθήνα της Κατοχής 


Το βιβλίο του Ιάσονα Χανδρινού Το τιμωρόχέρι του 
λαού. Η δράση του ΕΛΑΣ και της ΟΠΛΑ στην κατε- 
χόμενη πρωτεύουσα 1942-1944, που κυκλοφόρησε 
από τις εκδόσεις θεμέλιο το 2012 είναι από πολλές 
απόψεις πολύ ενδιαφέρον. Ο Χανδρινός συγκεντρώ¬ 
νει, για πρώτη φορά σε ένα σώμα, ένα πλήθος πηγών 
για την λιγότερο συζητημένη (από την αριστερά) 
όψη της αντιστασιακής δράσης κατά την γερμανική 
κατοχή, για την δράση της Οργάνωσης Περιφρού¬ 
ρησης Ααίκού Αγώνα (ΟΠΑΑ) δηλαδή. Σύμφωνα με 
κάποιες πηγές, η ΟΠΑΑ της Αθήνας πραγματοποί¬ 
ησε στην περίοδο 1943-44 μέχρι και 650 εκτελέσεις 
δοσιλόγων συνεργατών των γερμανικών αρχών 
κατοχής και συγγενών τους, αλλά και αποσκιρτη- 
σάντων της αντίστασης που πέρασαν στο απέναντι 
στρατόπεδο. 

Η ΟΠΑΑ γεννήθηκε το 1943 και δραστηριο¬ 
ποιήθηκε παράλληλα με τα εθνικόφρονα τάγματα 
ασφαλείας, σε μια εποχή που η ένοπλη αντιπαράθε¬ 
ση στους δρόμους της Αθήνας φαινόταν να παίζει 
κομβικό ρόλο στην κατεύθυνση που θα έπαιρναν τα 
πράγματα μετά την συνθηκολόγηση της Ιταλίας και 
τη διαφαινόμενη γερμανική ήττα. Φορείς των όπλων 
και της αποφασιστικότητας της ΟΠΑΑ, νεαρά παιδιά 
που είχαν διαμορφώσει την κοινωνική και πολιτική 
τους συνείδηση μέσα σε συνθήκες γερμανικής κα¬ 
τοχής. Η συχνά αλαζονική βεβαιότητά τους για σκο¬ 
πούς και μέσα εδράζεται και στην εδαφική διάσταση 
του αστικού πεδίου: η Αθήνα το 1943 είναι πια μια 
πόλη χωρισμένη σε τομείς όπου ο έλεγχος ασκείται 
τμηματικά και 1ΊΟ^ και όχι θεσμικά - εκτός αν ονο¬ 
μάσουμε θεσμική, όπως ο Χανδρινός, την αγριότητα 
των δυνάμεων κατοχής και των Ελλήνων συνεργα¬ 
τών τους. Ο Ιάσονας Χανδρινός καταφέρνει με την 
επίμονη διασταύρωση των πηγών ν’ αποφύγει τον 
ισολογισμό λευκής και κόκκινης τρομοκρατίας που 
προωθείτο αναθεωρητικό ρεύμα της ιστορίας, μιλώ¬ 
ντας μας τελικά για τον χώρο της εμπόλεμης πόλης. 


την ψυχολογία των αντάρτικων πολεμικών επιχειρή¬ 
σεων και, αντίστοιχα, την δοσιλογική ψυχολογία. 

Το βιβλίο συνοψίζει τον κυρίαρχο και τραγικό 
ρόλο της πολιτικής ένοπλης βίας σε μεταβατικές 
περιόδους και προσφέρει χρήσιμο κι επίκαιρο προ¬ 
βληματισμό: πρώτον, γράφει μια ιστορία που λίγο 
επηρεάζεται από την «υψηλή πολιτική» του Αονδί- 
νου, του Κάιρου, των συμμαχικών δυνάμεων ή της 
Γιάλτας, με την έννοια ότι αναδεικνύει ως πρωταγω¬ 
νιστές της Ιστορίας τα δυναμικά βλαστάρια του ενερ¬ 
γού λαού - με όσα λάθη κι αν έχουν κάνει - απέναντι 
στους εξίσου δυναμικούς κρατικούς και παρακρατι¬ 
κούς αντιπάλους τους. Δεύτερον, μιλά αντικειμενικά 
και θαρραλέα για μια σειρά δράσεων που η επίσημη 
αριστερά προτιμά να κρύβει κάτω από το χαλί, υπο- 
κύπτοντας παράλληλα στην παγίδα της θυματοποί- 
ησης. Τρίτον, δείχνει ανάγλυφα τις ακραίες μορφές 
αντίδρασης της εξουσίας προς αυτούς που έμπρα¬ 
κτα αμφισβητούν το κρατικό μονοπώλιο της βίας, 
την πηγή αυτή της ύπαρξης του κράτους ως θεσμού. 
Τέλος, αναδεικνύει τις χαμένες ευκαιρίες του κινήμα¬ 
τος και τις συνέπειές τους πάνω στους ανθρώπους 
που το στελεχώνουν - αν και, κατά την άποψη του 
γράφοντος, άλλες, ανώτερης πολυπλοκότητας σχέ¬ 
σεις μεταξύ δυνάμεων είχαν μάλλον προδιαγράφει 
πού θα κατέληγε όλη αυτή η ιστορία. Ναι μεν χαμένες 
μάχες είναι μόνο εκείνες που δεν δίνονται, αλλά κερ¬ 
δισμένες μάχες είναι μόνο εκείνες που δίνονται στο 
κατάλληλο έδαφος, με την κατάλληλη τακτική και με 
έναν στρατηγικό στόχο. Η μάχη της ΟΠΑΑ φαντάζει 
αναπόφευκτη, διαβάζοντας το βιβλίου του Χανδρι- 
νού, ωστόσο, με την ασφάλεια της χρονικής απόστα¬ 
σης και το προνόμιο της γνώσης του μέλλοντος που 
διαθέτει ο σημερινός παρατηρητής, φαντάζει χαμένη 
εκ των προτέρων. Δεν γίνεται, όμως, να μπει κανείς 
σήμερα στη θέση των πρωταγωνιστών εκείνης της 
σκληρής μα ιστορικής εποχής, ούτε να κρίνει τις τοτι- 
νές τους πράξεις με σημερινά κριτήρια. ττ. 



